ครัวปลาทู (ทิดอ้วน) บางแสน
(ชลบุรี #43, Total #1440)


ร้านนี้เซฟไว้ในลิสต์นานมาก ไปแวะหาพี่สะใภ้ พี่สะใภ้เลยพาไปลองชิมค่ะ


???? หนทางแนะนำให้มาตามแมปเลยนะคะ ร้านมีที่จอดรถกว้างขวางค่ะ


???? เมนูที่เด็ดๆ ก็ตามชื่อร้านเลยค่ะ ปลาทูทั้งหลาย ทั้งทอดน้ำปลา ราดพริก ต้มส้ม ต้มมะนาว ไข่เจียวปลาทูก็ยังมีเลยค่ะ นอกจากนี้เมนูทะเลอื่นๆ ก็มีค่ะ ราคาไม่แพงมาก


???? ไปกันสองคน ลองไปสามรายการ ????


???? ปลาทูต้มมะนาว (130฿)
ไม่แน่ใจราคาจานนี้นะคะ เพราะในเมนูไม่แปะราคาไว้ ชามนี้ปลาทูมา 4 ตัวค่ะ ปลาทูเค้่าสดมากกกกกจริงๆ ปลาทูอร่อยค่ะ แต่น้ำต้มมะนาวเปรี้ยวมากเกินไป เปรี้ยวโดด และเปรี้ยวแบบที่เราไม่ค่อยแน่ใจว่าทางร้านใช้มะนาวแท้หรือมะนาวผสม ก็ไม่ค่อยกล้าซดน้ำเท่าไหร่ค่ะ แต่ปลาทูเค้่าสดอร่อยจริงๆ ยอมรับเลย


???? ปลาทูทอดราดน้ำปลา (110฿)
ปลาทู 3 ตัวนะคะ ทอดกรอบๆ กรอบแบบทานหัวได้ ราดน้ำปลาปรุงรส แต่ไม่มีเสิร์ฟน้ำจิ้มซีฟู้ดหรืออะไรอื่น ปลาทูทอดกรอบๆ อร่อยอีกแล้วค่ะ น้ำปลาปรุงรสก็เค็มๆ หวานๆ อร่อยดีค่ะ


???? ยำกุ้งสะดุ้งไฟ (150฿)
กุ้งตัวไม่ใหญ่มากนะคะ แต่สดมาก เนื้อเด้ง น้ำยำเปรี้ยวโดดเกินไปค่ะ เสียดายจัง คือพอพวกน้ำยำ น้ำต้มยำที่้เปรี้ยวโดดเกินไปแบบไม่มีรสอื่นมาเบรค มันทำให้เราคลางแคลงอะ ว่าทางร้านใช้มะนาวแท้มั้ย คือถ้าใช้มะนาวแท้รสชาติมันน่าจะกลมกล่อมกว่านี้ค่ะ 


???? ค่่าเสียหายรวม ข้าวเปล่า 2 จาน, น้ำเปล่า 1 ขวด และน้ำแข็ง 1 ถัง ..4xx บาทค่ะ ก็ไม่แพงมาก


???? โดยรวมก็โอเคนะคะ ปลาทูสดดีค่ะ